open-index/open-wikipedia-markdown huggingface dataset:
ממדים בעדות

**ממדים בעדות** (באנגלית: **Dimensions in Testimony**) הוא אוסף של עדויות אינטראקטיביות בתלת-ממד של ניצולי רצח עם, שהופק על ידי קרן שואה של אוניברסיטת דרום קליפורניה - המכון להיסטוריה חזותית וחינוך במטרה לשמר את החוויה השיחתית של שאילת שאלות את הניצולים על חייהם ושמיעת תשובות בזמן אמת, ובכך לשמר את ההיסטוריה באמצעות נרטיב בגוף ראשון.

באמצעות טכניקות של הפקה פיזית ופוסט-פרודקשן, אנשים שהיו עדים לכמה מהתקופות הקשות ביותר בהיסטוריה האנושית מרואיינים על חייהם ועל מגוון נושאים. עיבוד שפה טבעית מאפשר לראיונות אלו להפוך לתערוכות ותצוגות אינטראקטיביות במוזיאונים, מרכזים חינוכיים ונקודות עניין אחרות.

האוסף כולל שורה של ניצולי שואה, וכן שני משחררים ממלחמת העולם השנייה וניצולה של טבח נאנג'ינג. עד כה, נערכו עדויות באנגלית, ספרדית, עברית, גרמנית, מנדרינית, רוסית ושוודית. פרויקט הערכה מעמיק שנוצר על ידי קרן השואה של אוניברסיטת דרום קליפורניה בשנת 2016 הראה כי הטכנולוגיה היא "כלי חינוכי רב ערך".

## היסטוריה
הפרויקט הוגה על ידי הת'ר מאיו מחברת Conscience Display ונוצר בשיתוף פעולה עם קרן השואה של אוניברסיטת דרום קליפורניה והמכון לטכנולוגיות יצירתיות של האוניברסיטה. בשנת 2012 יצר הצוות הוכחת היתכנות לביוגרפיה אינטראקטיבית של ניצול רצח עם, שנקראה אז "ממדים חדשים בעדות". הוכחת ההיתכנות נערכה עם הניצול פנחס גוטר, שבהמשך צילם את עדות הפיילוט של הפרויקט באפריל 2014. פיילוט זה הפך למיצב הקבוע הראשון של "ממדים בעדות", והוצג לראשונה במוזיאון השואה של אילינוי בשנת 2015.

## הפקה
[ממוזער|184x184 פיקסלים|[אדוארד מוסברג, שרואיין ביוני 2018]]
הפקה של ריאיון בודד דורשת בדרך כלל תהליך של 5 ימים, בו הניצול נשאל סדרת שאלות, לרוב בתוך מתקן המסוגל לצלם על רקע של מסך כחול ממספר זוויות בו-זמנית. בין השנים 2013 ו-2017 צולמו עדויות בתוך כיפה המכילה 116 מצלמות במכון לטכנולוגיות יצירתיות בפלאיה ויסטה, קליפורניה. בשנת 2018 פיתחה קרן השואה של אוניברסיטת דרום קליפורניה מערכת צילום ניידת המאפשרת לצוותי הפקה לנסוע ברחבי העולם ולצלם ניצולים מבוגרים בערי מגוריהם בצילום תלת-ממדי. צילום ממספר רב של זוויות נועד "לחסן" את הטכנולוגיה מפני התיישנות, בתקווה שבעתיד כל עדות תוכל להיות מוקרנת כהולוגרמה באמצעות טכניקות תצוגת הקרנה שטרם הומצאו.

אלפי שאלות נשאלות ונענות במהלך ריאיון בודד. כדי להבטיח המשכיות לאורך החוויה האינטראקטיבית, הניצולים נדרשים ללבוש את אותם בגדים בכל יום של הראיונות ולחזור לתנוחת מנוחה קבועה לאחר כל תשובה.

כל ריאיון כולל רשימה נרחבת של נושאים המכסים את החיים לפני, במהלך ואחרי העימות, וכן תשובות מחוץ לנושא, במטרה לקבל את המגוון הרחב של המידע הדרוש לאינטראקציות שיחתיות. עיבוד שפה טבעית ומערכת זיהוי דיבור מאפשרים למערכת למפות תשובה אוטומטית שמתאימה בצורה הטובה ביותר לשאלתו של המשתמש. כדי לשמור על הישימות של כל ריאיון כמקור ראשוני, קרן השואה של אוניברסיטת דרום קליפורניה אינה מנפישה, עורכת או מבצעת מניפולציות בצילומי הווידאו של תשובות המרואיינים.

## מרואיינים

## בתקשורת
בשנת 2017 תיעדה הקולנוענית העצמאית דווינה פרדו את תהליך ההפקה בסרט תעודה קצר בן 15 דקות בשם "116 מצלמות", בלוויית מאמר דעה בניו יורק טיימס. הסרט עקב אחר הפקת ריאיון "ממדים בעדות" של אווה שלוס, ניצולת שואה מווינה, אוסטריה.

בשנת 2020, תוכנית החדשות האמריקאית "60 דקות" שידרה שני קטעים על ממדים בעדות, ששודרו ביום ראשון, 5 באפריל.

## קישורים חיצוניים
* 
* 116 Cameras Documentary
* "ממדים בעדות", באתר יוטיוב

## הערות שוליים

קטגוריה:זיכרון השואה
קובלאם

**קובלאם** (במלאיאלאם: **കോവളം**) הוא אתר נופש הממוקם בעיר טריוונדרום אשר במדינת קרלה, דרום הודו.

קובלאם נחשב לאחד מאתרי התיירות הבולטים בהודו ומגיעים אליו תיירים רבים, בעיקר מאירופה ומישראל.

פירוש המילה קובלאם היא חורשת קוקוסים, על שם עצי הקוקוס הרבים המצויים באזור.

## היסטוריה
האתר התפרסם לראשונה בתחילת שנות ה-20 כאשר שליטת ממלכת טרוונקור הקימה במקום אתר נופש בשם Halcyon Castle.

בשנות ה-30 הפך אתר הנופש לנפוץ בקרב תיירים מארצות אירופה.

בשנות ה-70 הפך אתר הנופש כיעד תיירותי בקרב ילדי הפרחים בדרכם ליעדים נוספים בדרום אסיה.

## אתרים ואטרקציות
רצועת החוף של קובלאם משתרעת לאורך כ-17 ק"מ ומורכבת משלושה חופים עיקריים, המופרדים על ידי סלעים ויוצרים יחד קו חוף בצורת סהר:
* **חוף המגדלור (Lighthouse Beach):** החוף הדרומי ביותר, הקרוי על שם מגדלור ויז'ינאם המתנשא לגובה של כ-36 מטרים.
* **חוף הוואה (Hawah Beach):** מוכר גם בשם Eve's Beach ומשמש בין היתר דייגים מקומיים.
* **חוף סמודרה (Samudra Beach):** מופרד מהחופים האחרים ומשמש בעיקר לפעילות דיג.

## קישורים חיצוניים

* יומן מסע טיול אחרי צבא הפרק העשרים, באתר Landspiritwoman
* 
* קרלה פנינת התיירות בדרום הודו, באתר הכל על
* שלושה שבועות בקרלה הטרופית, באתר למטייל

## הערות שוליים

קטגוריה:הודו: יישובים
רשת הטלוויזיה הערבית

**רשת הטלוויזיה הערבית** (בערבית: **التلفزيون العربي**, בתעתיק לעברית: **א-תלפיזיון** **אל-ערבי**) היא רשת טלוויזיה קטרית בבעלות החברה הקטרית פאדאט מדיה. היא הושקה בינואר 2015, וכוללת שני ערוצים עיקריים "אל-ערבי TV" ו-"אל-ערבי 2", בנוסף לפרויקטים דיגיטליים המשדרים תוכניות בלעדיות כגון "אל-ערבי Ana" ו-"אל-ערבי Al Tube".

הרשת משדרת מגוון תוכניות חדשות בערבית, המכסות חברה, פוליטיקה, בידור ותרבות. לרשת יש סניפים במספר בירות ערביות ומערביות, דרך 11 סניפים במזרח התיכון ובעולם, והיא מסתמכת על רשת כתבים הפרוסה על פני 33 ערים ברחבי העולם.

רשת הטלוויזיה אל-ערבי, שבסיסה נפתח בלונדון, הודיעה כי תעביר את מטה החברה לקטר בשנת 2021. המהלך פורסם רבות ברשתות החברתיות בשבועות שקדמו להעברת הפעילות הסופית לעיר המתוכננת של לוסייל ב-30 באוגוסט 2022.

## היסטוריה
* 25 בינואר 2015: הרשת הוקמה והשיקה את שידור הניסיון שלה מלונדון.
* 5 במרץ 2017: עבאס נאצר מונה למנהל החדש של הרשת.
* 2019: עיתונאים של הרשת היו מטרה להאקרים המזוהים עם פרויקט רייבן, יוזמה של איחוד האמירויות הערביות, שמטרתה לטרגט את הטלפונים הניידים של אנשי תקשורת שלדעת איחוד האמירויות הערביות נתמכים על ידי קטר.
* 25 בינואר 2021: אתר האינטרנט הרשמי של ערוץ אל-ערבי הושק, מה שהביא לשיפור נוכחותו הדיגיטלית.
* 2 בינואר 2022: הושק ערוץ הטלוויזיה אל-ערבי 2, המתמקד בתרבות ובידור, מה שהביא להרחבת היצע הרשת.
* 30 באוגוסט 2022: מטה הרשת הועבר מלונדון בירת בריטניה, לעיר לוסייל, שבקטר.
* אוקטובר 2022: עבאד יחיא מונה למנהל הכללי של הרשת.

## ארגון וצוות
ההערכה היא שסניפי רשת אל-ערבי TV מעסיקים יותר מ-400 אנשי תקשורת.

### הנהלה
ברמה המנהלית, עורך הדין המצרי אסלאם לוטפי היה המנכ"ל המייסד של הרשת משנת 2015. בין השנים 2017 ל-2022, מילא את התפקיד העיתונאי הלבנוני עבאס נאצר, לשעבר מגיש באל ג'זירה, שתרם תרומה משמעותית לצמיחת הערוץ. החל משנת 2022 משמש הסופר, העיתונאי ואיש התקשורת הפלסטיני עבאד יחיא משמש כמנכ"ל הרשת.

### מגישים וכתבים
השמות כוללים את דימה אזדין, ג'מאל אזדין, ואל תמימי, זאהר עומארין, רולה היידר, סלמה אל דאלי, נידאל חמדי, סרמד אכרם ופארה פוואז, ועוד רבים אחרים.

בין המגישים בטלוויזיה אל-ערבי ובאל-ערבי 2, נכללים היוטיובר המצרי הסאטירי יוסף חוסיין, באדר אל-סאיג', המוזיקאי הלבנוני מרואן חורי, האמן המצרי חמזה נמירה, האמן המרוקאי ראשיד ע'ולם, ואיש התקשורת עארף חיג'אווי. בתוכניות קודמות, אישים כמו העיתונאי אסד טאהא והסופר בילאל פאדל היו בין הפרצופים המוכרים ביותר בערוץ.

בין הכתבים בשטח נמנים אחמד דראושה מהרשות הפלסטינית, עדנאן ג'אן מטורקיה, עבד אל-רחמן ברדיסי מוושינגטון, כריסטין רינאווי מירושלים, אחמד חוסיין ממצרים ויאסר אבו מואיליק מברלין.

## משרדים
בנוסף למטה הראשי של הרשת הממוקם בעיר לוסייל, הרשת מפעילה מרכזים אזוריים בביירות, לבנון, ובתוניס, תוניסיה.

הרשת פועלת באמצעות משרדים שונים במספר רב של מוקדים ערביים, אזוריים ובין-לאומיים, כולל תימן, עיראק, ארצות הברית, רוסיה והרשות הפלסטינית (רמאללה, עזה וירושלים), כמו גם לוב, אלג'יריה, ירדן ופקיסטן. משרדים אלה נתמכים על ידי רשת של למעלה מ-64 כתבים המוצבים ביותר מ-30 מדינות, הפרוסות על פני מזרח אסיה, המזרח התיכון וארצות הברית, מה שמאפשר סיקור עולמי מקיף.

## הערות שוליים

קטגוריה:חברות קטריות
קטגוריה:ערוצי טלוויזיה
MiGFlug GmbH

**MiGFlug GmbH** היא חברת הרפתקאות תעופה שווייצרית, המתמחה בטיסות במטוסי קרב צבאיים עבור אזרחים. החברה מציעה טיסות במטוסי אימון צבאיים, מטוסי קרב היסטוריים וטיסות בכבידת אפס.

## היסטוריה
החברה נוסדה בשנת 2004 על ידי פיליפ שר (Philipp Schaer), המכהן כמנכ"ל החברה, ושותף נוסף, שניהם סטודנטים באוניברסיטת ציריך. הרעיון נולד במהלך נסיעה למוסקבה, כאשר השניים פגשו טייס קרב ושכנעו אותו לקחת אותם לטיסה. כעבור מספר ימים, הטייס הבריח אותם לבסיס חיל אוויר רוסי והמריא איתם. בהמשך אותה שנה, השניים מצאו דרך חוקית להציע טיסות ברוסיה במטוסים כגון סוחוי סו-30 ומיג-25, שהיה באותה עת מטוס הקרב המהיר ביותר שנבנה אי-פעם.

החברה החלה את פעילותה בטיסות משדה התעופה רמנסקויה ברוסיה, ומאז הרחיבה את שירותיה למדינות רבות באירופה ובצפון אמריקה. בעבר הציעה החברה גם טיסות על-קוליות, טיסות ל"קצה החלל" (Edge of Space) בגובה של עד 20 ק"מ במטוסי מיג-29, וטיסות תת-מסלוליות לחלל.

## פעילות
MiGFlug מציעה טיסות במגוון מטוסי קרב ומטוסי אימון צבאיים בארצות הברית, צ'כיה, גרמניה, שווייץ, צרפת, איטליה, לטביה, בריטניה, קנדה, ניו זילנד ואוסטרליה. בין המטוסים המוצעים:
* **[[אירו L-39 אלבטרוס]]** – מטוס האימון הצבאי הנפוץ ביותר בעולם (2,900 יחידות יוצרו). מוצע במספר מדינות.
* **[[מיג-21]]** – משנת 2025, הטיסה העל-קולית היחידה הזמינה לאזרחים, במהירות מאך 1.3 בארצות הברית.
* **[[מיג-15]]** – מטוס קרב היסטורי מתקופת מלחמת קוריאה, מוצע בצ'כיה ובקנדה.
* **[[לוקהיד F-104 סטארפייטר]]** – זמין לטייסים מוסמכים בלבד.
* **[[דה הבילנד ומפייר]]** – מטוס קרב בריטי היסטורי ששירת בחיל האוויר השווייצרי.

## בתקשורת
החברה הופיעה בתוכנית *Year of Adventures* של לונלי פלאנט עם בן פוגל, ושודרה ב-BBC. כמו כן, החברה הפיקה מספר פרקים של תוכנית *גלילאו* עבור רשת ProSieben הגרמנית, וטיסת כבידת אפס עבור תוכנית *[[Joko gegen Klaas – Das Duell um die Welt|יוקו נגד קלאס]]*.

בין הנוסעים הידועים שטסו במטוסי החברה: אנתוני בורדיין, זולטן באתורי (גיטריסט Five Finger Death Punch), יואל קינאמן, ג'וש קרטו (נהג פרארי), אלן ווקר, יאן מרשלק (סמנכ"ל Wirecard ואחד המבוקשים ביותר באירופה) ורוברטו שבלייה (מדובב טום קרוז באיטלקית).

בתחום הפרסום, חברות כגון פורשה, מרצדס-בנץ, IGN ואמי (חברת חלב שווייצרית) הפיקו פרסומות בשיתוף עם MiGFlug. מטוס L-39 של החברה הופיע בסרט הג'יימס בונד *[[מחר לא מת לעולם]]* (1997) בסצנת הפתיחה.

## חברת בת
לחברה חברת בת בשם GoAviator, המתמחה בטיסות במטוסים היסטוריים (ציפורי מלחמה ודו-כנפיים).

## הערות שוליים

קטגוריה:חברות שווייצריות
קטגוריה:חברות תעופה
חצי אדם

**חצי אדם** (באנגלית: **Half Man**) היא מיני-סדרת דרמה בריטית, שנכתבה ונוצרה על ידי ריצ'רד גאד, אשר גם מככב בה, ולצדו ג'יימי בל. הסדרה היא הפקה משותפת של "HBO" ושל "BBC".

## רקע עלילתי
נייל ורובן הם כמו אחים. אין ביניהם קשר דם, אבל הם קרובים ככל שאפשר להיות. האחד – נועז ונאמן; השני – שקט ומופנם. דרכיהם הצטלבו בעקבות אובדן ונסיבות חיים, כאשר היה להם רק אחד את האחר. אבל כשרובן מופיע בחתונתו של נייל שלושה עשורים לאחר מכן, הכל מרגיש אחרת. הוא דרוך, התנהלותו חשודה, והוא אינו נוהג כעצמו.

הסדרה משתרעת על פני 30 שנה, ועוקבת אחר חייהם של שני הגברים הפגועים האלה, בוחנת לעומק את מושגי האחווה, האלימות והשבריריות המתקיימים בקשר בין גברים.

## צוות השחקנים
* ריצ'רד גאד – **רובן**
** סטיוארט קמפבל – **רובן**, בצעירותו.
* ג'יימי בל – **נייל
** מיטשל רוברטסון – **נייל**, בצעירותו.
*[[מריאן מקאייבור]] – **מאורה**, אמו של רובן.
*[[ניב מקינטוש]] – **לורי''', אמו של נייל.
* צ'ארלי דה מלו
* בילאל חסנה
* ג'ולי קאלן
* איימי מנסון
* פיליפין ולז'
* סטיוארט מקווארי
* פירס יוארט
* סקוט גרינן
* שרלוט בלקווד
* קאלום מנצ'יפ
* טים דאוני

## הפקה
### פיתוח
הפקת הסדרה הוכרזה על ידי "BBC One" בפברואר 2024. במעמד ההכרזה נמסר כי ריצ'רד גאד ישמש כתסריטאי ומפיק בפועל בעוד שאלכסנדרה ברודסקי ואשרף רייברוק עתידים לביים. הסדרה הופקה על ידי חברת "Mam Tor Productions" הלונדונית, כאשר טלי גארנר ומורוון ריד משמשות כמפיקות בפועל מטעם החברה, לצד גיינור הולמס וגאווין סמית. ונדי גריפין משמשת כמפיקה.

ביוני 2024 הצטרפה רשת "HBO" לפרויקט. בנובמבר 2024 נחשף כי הצילומים עתידים להתחיל בסקוטלנד במהלך שנת 2025.
### ליהוק
בנובמבר 2024 אושר ליהוקם של ריצ'רד גאד וג'יימי בל לתפקידים הראשיים. בפברואר 2024 הצטרפו לצוות השחקנים מיטשל רוברטסון, סטיוארט קמפבל, ניב מקינטוש, מריאן מקאייבור, צ'ארלי דה מלו, בילאל חסנה, ג'ולי קאלן, איימי מנסון, פיליפין ולז', סטיוארט מקווארי, פירס יוארט, סקוט גרינן, שרלוט בלקווד וקאלום מנצ'יפ.
### צילומים
הצילומים החלו בפברואר 2025. אתרי הצילום כללו את גלאזגו, סקוטלנד. ביולי 2025 נמסר כי הצילומים הסתיימו.
## שידור
הסדרה עתידה לעלות לשידור ב-24 באפריל 2026 בשירות "BBC iPlayer" ורשתות "BBC One" ו-"BBC Scotland" ב, וב-23 באפריל 2026 ברשת "HBO" בארצות הברית.

## קישורים חיצוניים

## הערות שוליים

קטגוריה:BBC: תוכניות וסדרות
קטגוריה:HBO: סדרות
קטגוריה:מיני-סדרות טלוויזיה
קטגוריה:סדרות דרמה בריטיות
חוף ורקלה

**חוף ורקלה** (באנגלית: **Varkala Beach**) הוא חוף ים בעיר ורקלה שבמחוז טריוונדרום במדינת קרלה, דרום הודו.

החוף נחשב לאחד המקומות הבודדים בדרום קרלה שבהם מצוקים טבעיים נושקים ישירות לים.

חוף ורקלה שוכן לחופי הים הערבי, חלק מהאוקיינוס ההודי.

## תיירות
בסמוך לחוף נמצא מקדש ג'נארדנה סוואמי, בו מתקיים פעמיים בשנה פסטיבל בשם אראטו (Arattu).

חוף ורקלה משמש גם לטקסים דתיים ובהם טקסי זיכרון אבות.

בחוף מתקיימות מגוון פעילויות ספורט אתגרי וביניהן שיט, מצנחי רחיפה, אופנועי ים ורכיבה על סוסים.

לאורך החוף פועלים בתי קפה ומסעדות וחלות בו מגבלות על מכירת אלכוהול.

## קישורים חיצוניים

* ורקלה: עיירת החוף המיוחדת בקראלה, באתר מזרחניק
* וראקלה: האגדה שבקצה תת-היבשת ההודית, באתר מסע אחר

## הערות שוליים

קטגוריה:קרלה
ורקלה
ג'נג חאישיה

**ג'נג חאישיה** (בסינית: 郑海霞; פין־יין: Zhèng Hǎixiá; נולדה ב-7 במרץ 1967) היא כדורסלנית סינית לשעבר, ששיחקה בעמדת הסנטר. עם נבחרת סין בכדורסל נשים זכתה במדליות בהמשחקים האולימפיים ובאליפות העולם בכדורסל נשים.

על הישגיה נכללה בהיכל התהילה של פיב"א בשנת 2021.

## ביוגרפיה
ג'נג חאישיה נולדה בשנת 1967 בחנאן שבסין. היא החלה לשחק כדורסל בגיל 12, וכעבור שנה כבר שיחקה בקבוצת בוגרות. בשנת 1983, בגיל 16, נכללה בנבחרת סין בכדורסל נשים והשתתפה באליפות העולם בכדורסל נשים 1983, בה סיימה הנבחרת במקום השלישי.

ג'נג חאישיה שיחקה בסין עד שנת 1997, אז נבחרה בדראפט ה-WNBA על ידי לוס אנג'לס ספארקס. לאחר עונה אחת חזרה לסין והחלה לעסוק באימון.

ג'נג חאישיה השתתפה בארבע אולימפיאדות. בלוס אנג'לס 1984 זכתה במדליית ארד, ובברצלונה 1992 זכתה במדליית כסף.

בנוסף השתתפה במספר אליפויות עולם בכדורסל נשים. באליפות העולם בכדורסל נשים 1994 זכתה במדליית כסף, ובאליפות העולם בכדורסל נשים 1983 זכתה במדליית ארד
## קישורים חיצוניים

* נתונים מאתר התהילה של פיב"א

קטגוריה:כדורסלניות באולימפיאדת לוס אנג'לס (1984)
קטגוריה:כדורסלניות באולימפיאדת סיאול (1988)
קטגוריה:כדורסלניות באולימפיאדת ברצלונה (1992)
קטגוריה:כדורסלניות באולימפיאדת אטלנטה (1996)
קטגוריה:כדורסלנים סינים
קטגוריה:כדורסלניות
קטגוריה:שחקניות WNBA
קטגוריה:ילידות 1967
קטגוריה:חברי היכל התהילה של פיב"א
ג'ורדן אנתוני

**ג'ורדן אנתוני** (באנגלית: **Jordan Anthony**; נולד ב-29 ביוני 2004) הוא אתלט אמריקאי, אלוף עולם באולם (טורון 2026) בריצת 60 מטר.

## ביוגרפיה
אנתוני נולד בפאלמדייל, קליפורניה, ארצות הברית, וגדל בטיילרטאון שבמיסיסיפי. בשנת 2022 החל ללמוד באוניברסיטת קנטקי, שם התאמן כאצן באתלטיקה וכתופס בפוטבול. בהמשך עבר לאוניברסיטת ארקנסו והמשיך להתחרות בשני הענפים.

בחודש יוני 2022 זכה באליפות ארצות הברית עד גיל 20 שנערכה ביוג'ין שבאורגון בריצת 200 מטר בתוצאה של 20.34 שניות. הוא ויתר על השתתפות באליפות העולם עד גיל 20 שנערכה באותה שנה, בשל התנגשות עם מחנה האימונים של קבוצת הפוטבול של אוניברסיטת קנטקי.

### 2026
ב-13 בפברואר 2026 נכנס אנתוני למקום העשירי ברשימת התוצאות המהירות ביותר בהיסטוריה בריצת 60 מטר, בתוצאה של 6.43 שניות. ב-1 במרץ זכה באליפות ארצות הברית באולם בריצת 60 מטר בתוצאה של 6.45 שניות, לפני טרייבון ברומל (6.47 שניות) ונואה ליילס (6.51 שניות).

#### אלוף עולם באולם
באליפות העולם באולם שנערכה בטורון שבפולין במרץ זכה במדליית זהב בריצת 60 מטר בשיא אישי חדש של 6.41 שניות, לפני קישיין תומפסון (6.45 שניות) ובן ארצו טרייבון ברומל (6.45 שניות).

## שיאים אישיים
### אצטדיון
* ריצת 100 מטר: 9.95 שניות (2025)
* ריצת 200 מטר: 19.93 שניות (2025)

### אולם
* ריצת 60 מטר: 6.41 שניות (2026)

## קישורים חיצוניים

## הערות שוליים

קטגוריה:אתלטים אמריקאים
קטגוריה:אצנים אמריקאים
קטגוריה:אלופי עולם באתלטיקה
קטגוריה:אמריקאים שנולדו ב-2004
דיאגרמות תרמודינאמיות

alt=טפיגרמה של השירות המטאורולוגי הישראלי|ממוזער|טפיגרמת השרות המטאורולוגי הישראלי
**דיאגרמות תרמודינמיות** הן דיאגרמות המשמשות לייצוג המצבים התרמודינמיים של חומר (בדרך כלל נוזל או גז) ואת ההשלכות של הפעלת מניפולציה על חומר זה. לדוגמה, ניתן להשתמש בדיאגרמת טמפרטורה-אנטרופיה כדי להדגים את התנהגותו של נוזל כשהוא משתנה על ידי מדחס.

במטאורולוגיה, הדיאגרמות התרמודינמיות משמשות לניתוח מצב היציבות האטמוספירית בעזרת נתונים הנאספים בדרך כלל באמצעות בלוני מזג אוויר (רדיוסונדות). בדיאגרמות כאלה, מוצגים ערכי טמפרטורה ולחות (המיוצגים על ידי נקודת הטל) ביחס ללחץ (כלומר בפרופיל אנכי). כלומר, הדיאגרמה מציגה את שכבות האטמוספירה את שינויי הטמפ בהן ואת פיזור אדי המים האנכי. ניתוח נוסף נותן את רום ההתעבות  והפיתוח בפועל/הפוטנציאלי של עננים.

## תכונות
דיאגרמות תרמודינמיות מסוגים שונים נמצאות בשימוש. עם זאת, כולן מבוססות על אותם עקרונות, וההבדלים הם בעיקר במראה. כל תרשים מכיל חמש קבוצות של קווים:
* איזוברים (קווים שווי לחץ)
* איזותרמות (קווים שווי טמפרטורה)
* קווים שווי יחס עירוב
* אדיאבטים יבשים
* פסאודו-אדיאבטים/ אדיאבטים לחים
בעזרת קווים אלה ניתן לגזור מהמדידות פרמטרים כגון רמת עיבוי עננים, רמת הסעה חופשית, תחילת היווצרות עננים וכו'.

## ארבעת הדיאגרמות התרמודינמיות הנפוצות
ארבעת הדיאגרמות הנפוצות נגזרות מדיאגרמת P-alpha הפיזיקלית, המשלבת לחץ (P) ונפח סגולי (alpha) כקואורדינטות הבסיסיות שלה. דיאגרמת P-alpha מציגה עיוות חזק של הרשת בתנאים אטמוספיריים ולכן אינה שימושית במדעי האטמוספירה. הדיאגרמות בנויות מדיאגרמת P-alpha באמצעות טרנספורמציות קואורדינטות מתאימות.

דיאגרמת θ-z (דיאגרמת גובה תטא-טמפרטורה פוטנציאלית), הנמצאת בשימוש נרחב במטאורולוגיה של שכבת הגבול.
* טפיגרמה
* סקיו טי לוג פי 
* אמהגרם 
* דיאגרמת סתוב 

## ראו גם
* תרמודינמיקה

## קישורים חיצוניים

## הערות שוליים

קטגוריה:דיאגרמות
קטגוריה:מטאורולוגיה
קטגוריה:תרמודינמיקה
בייניר יוהנסן

**בייניר יוהנסן** (בפארואזית ובדנית: **Beinir Johannesen**; נולד ב-12 בפברואר 1997) הוא פוליטיקאי פארואזי המכהן כחבר בפרלמנט  של איי פארו החל מ-31 באוגוסט 2019. משמש כיושב ראש מפלגת העם .

## קריירה פוליטית
יוהנסן נבחר לכהן כחבר בפרלמנט  של איי פארו החל מ-31 באוגוסט 2019. ב-10 בנובמבר 2022, בגיל 25, נבחר ליושב ראש מפלגת העם .

## חיים אישיים
יוהנסן הוא נכדו של וילהלם יוהנסן, שהיה חבר בפרלמנט של איי פארו בין השנים 1980-2008, ואחיינו של אקסל וילהלמסון יוהנסן, ראש ממשלת איי פארו.

## הערות שוליים

קטגוריה:חברי פרלמנטים
קטגוריה:פארואזים
קטגוריה:ילידי 1997
שנהבי שמאל

**שנהבי שמאל** הם ממצאי שנהב לבנטיני שנמצאו בעיר שמאל, בירת הממלכה בעלת אותו השם.

ממוזער|שמאל|תבליט של בררכב מלך שמאל יושב על כס, ולרגליו הדום. ייתכן שכס המלכות משנהב שנמצא בשמאל דמה לכס המוצג בתבליט.
שברי שנהב קטנים נמצאו פזורים ברחבי הריסות העיר שמאל; נוסף להם, נמצאו חמישה מקבצים של ממצאי שנהב משומרים בצורה לא רעה בחדרים שונים של ארמון המלך כלמו והמבנים הסמוכים לו. מקבץ אחד הוא הדום, שקורותיו מעוצבות עם עלים במעגל. מקבץ שני נמצא בחדר אחר, ומרכיב ככל הנראה כס מלכות. במהלך חורבן הארמון, נפל קיר על הכס, דבר שהופך את שחזורו לקשה במיוחד, אך ניתן לשער שהוא היה דומה לכסי המלכות המגולפים בתבליטי האבן של מלכי שמאל. קורותיו של הכס מעוטרות במוטיבים צמחיים במעגלים מסביב לקורה. מקבץ שלישי השתייך כולל פסלי אריות שעיטרו רהיט. מקבץ רביעי הורכב משלושה אובייקטים בצורת תיבה, שאולי שימשו במקור כרכיבים ברהיטים. על שלוש מתוך ארבעת הפאות הארוכות של כל תיבה מגולף תבליט של אדם בעיצוב מצרי. עיצוב זה מאפיין את סגנון אמנות השנהב הפיניקי. בפאה ה"אמצעית", הרחבה, מגולף גבר הפונה ימינה, ובפאות שבשני צדי הפאה ה"אמצעית", הפאות הצרות, מוצגות נשים הפונות לכיוון הפאה האמצעית.

המקבץ החמישי מורכב ממצאים מגוונים: תבליטים של מרכבות רתומות לסוסים; יד אוחזת בסלסילה; אפריז שבור עם תבליטי שוורים; ראשי בעלי חיים בפרופיל – נמר או אריה אחד, שני יעלים, שלושה שוורים, וגריפון אחד; גופי בעלי חיים, שאולי השתייכו לראשים השונים שנמצאו; תבליט אחד של ראש חיה טורפת עם פה פתוח; תבליט של חיות ליד עץ תמר מסוגנן על הר (ההר מעוצב בסגנון אשורי, בצורת "קשקשים"); עיטורי וולוטות; רצועת פרחי לוטוס פתוחים וסגורים לסירוגין (עם שרידי ציפוי זהב); גלילים זעירים; וחלקי גוף של אנשים בגדלים שונים עם תלבושות ותסרוקות מהודרות, חלקם בעלי מאפיינים סגנוניים מצריים וחלקם בעלי מאפיינים סגנוניים אשוריים. התגלו גם שני שברים קטנים של לוחות מגולפים, אולי עשויים מעצם ולא משנהב, המציגים אנשים. לא ברור איזה חפץ הרכיבו כל השברים במקור; ייתכן שלא כל השברים השתייכו במקור לחפץ אחד, אלא לכמה חפצים.


Syrian furniture element, 9th-7th centuries BC, ivory, from Sam'al, Vorderasiatisches Museum Berlin (01).jpg|אחד מרגלי כס השנהב מהמקבץ השני
Syrian furniture element, 9th-7th centuries BC, ivory, from Sam'al, Vorderasiatisches Museum Berlin (03).jpg|שבר של אחד מאריות השנהב מהמקבץ השלישי
Ivory carving from Sam'al, 8th-7th century BCE. Pergamon Museum.jpg|אחת משלושת השנהבים בצורת תיבה מהמקבץ הרביעי


## קישורים חיצוניים

## הערות שוליים

קטגוריה:שנהב מהלבנט הקדום
קטגוריה:שמאל
גלעד חזן

ממוזער|תמונה מפסטיבל העוד צילום אהרון נתנאל
**גלעד חזן** (נולד ב-1980) הוא מוזיקאי ישראלי, המתמחה במוזיקה מן המזרח, פיוטים ותורת המקאם.

## ביוגרפיה

### ראשית חייו
חזן נולד וגדל בירושלים ולמד בתיכון בגין בראש העין. את הכשרתו המוזיקלית המקצועית החל בשנת 2002, אז למד אצל נגן העוד העיראקי יוסף שם טוב (יוסף יעקב). בשנת 2004 הוסמך כסופר סת"ם, ובמקביל המשיך להעמיק במוזיקה טורקית קלאסית אצל המוזיקולוג יורם ארנו. בשנת 2008 סיים בהצטיינות לימודי הוראה והדרכה במרכז למוזיקה מן המזרח בירושלים.

### קריירה
בשנת 2005 הצטרף חזן כחבר בתזמורת האנדלוסית הישראלית אשדוד. לאורך השנים פיתח קריירה ענפה כנגן ליווי וכמנהל מוזיקלי; החל משנת 2010 ניהל מוזיקלית את פרויקט פיוטי הסליחות בעיר דוד, ושנה לאחר מכן החל לנהל מוזיקלית את הפייטן הבין-לאומי ליאור אלמליח. בין השנים 2014–2016 היה חבר בלהקת "טיפקס" והופיע עמה בישראל ובחו"ל. לאורך השנים שיתף פעולה עם שורה ארוכה של אמנים בולטים, בהם שוטי הנבואה, דוד ד'אור, מארק אליהו, ברי סחרוף, יאיר דלאל, עמרי מור ואמנים בין-לאומיים כגון מוריס אל מדיוני ופרנסואה אטלן. כמו כן, ניגן במחזות הזמר "פרח השכונות" ו"סוליקא".

לצד פעילותו כנגן, חזן הוא יזם בתחום שימור והפצת המוזיקה המזרחית. בשנת 2015 השיק את הפרויקט "ניגון אחד ליום" לפרסום יומי של פיוטים, ובאותה שנה הוציא את אלבום הסולו הראשון שלו, "מוסררה", בו התארחו אמנים כיאיר דלאל וציון גולן. קדמו לאלבום זה השתתפויות באלבומים "אצל איסק" (2010), "כנפי שחר" (2011) והפרויקט "חלום עקבותייך" עם קובי אוז (2014). בשנת 2018 הקים את מרכז "אומן יוצר" בנמל יפו, ובשנת 2019 זכה במקום השלישי בתחרות העוד הבין-לאומית ע"ש סמי אלמגריבי.

בשנים האחרונות מתמקד חזן בהוראה ופיתוח פלטפורמות לימודיות. הוא הקים את "חדר כושר לעודיסטים" (2020), את בית הספר הדיגיטלי "תקאסים מקאם מאסטר" (2021), ואת "האקדמיה המלכותית לעוד" (2022). באותה שנה ייסד גם את "אנסמבל נובה" בשיתוף "קהילות שרות". חזן משמש כמרצה לתורת המקאם במוסדות שונים, בהם מרכז כולנא, בית הספר "מזמור" והמרכז למוזיקה מן המזרח. בשנת 2026 הופיע בפסטיבל העוד בירושלים.

## ראו גם
* טיפקס (להקה)

## קישורים חיצוניים
* אתר הרכב אנסמבל נובא
* 
* 
* 
* 

* 


## הערות שוליים

קטגוריה:נגני עוד
קטגוריה:ישראלים שנולדו ב-1980
One America News Network

**One America News Network** (בקיצור: **OANN**; בתרגום חופשי לעברית: **רשת החדשות אמריקה אחת**) הוא ערוץ טלוויזיה ואתר אינטרנט ימני רדיקלי אמריקאי. הערוץ הוקם ב-4 ביולי 2013 על ידי איש העסקים רוברט הרינג והוא מנוהל על ידי Herring Networks. מטה החברה שוכן בסן דייגו שבקליפורניה, אך יש לה גם משרדים בוושינגטון די.סי. ובניו יורק.

נכון לשנת 2019, החברה טענה כי היא משדרת ל-35 מיליון משקי בית ושהיא התרחבה לעוד 150,000-500,000 משקי בית באותה השנה. ב-2022, DirecTV, החברה הגדולה ביותר בארצות הברית, לשירותי טלוויזיה רב-ערוצית באמצעות לוויין, הפסיקה לתמוך בשידור הערוץ. הרינג תבע את החברה בטענה שהיא מחזיקה בכוח בלתי מרוסן הפוגע בזכותם של צופי הטלוויזיה האמריקאים לצפות בערוצים על פי בחירתם.

הערוץ משדר תכנים פוליטיים מנקודת מבט שמרנית, והערוץ מתואר כאחד מתומכיו הגדולים של נשיא ארצות הברית דונלד טראמפ. טראמפ בעצמו קידם את הערוץ ואת משדריו. רבים מבקרים את הערוץ בשל הפצה של תאוריות קשר.

## היסטוריה
ב-14 ביוני 2013, החברה Herring Networks שהוקמה על ידי רוברט הרינג ב-2003 הכריזה על הקמת ערוץ חדש בשם OAN. בתחילת הדרך, OAN שיתפה פעולה עם הוושינגטון טיימס, עיתון שמרני אמריקאי, וקיבלה מימון כספי מכנסיית האיחוד של קוריאה הדרומית. באותה השנה, הרינג השתתף בוועידת הפעולה הפוליטית השמרנית (CPAC), בה אמר כי פוקס ניוז "עושים עבודה טובה בלשרת את המרכז-ימין ואת קהל העצמאים".

בנובמבר 2020, יוטיוב חסמה את ערוץ היוטיוב של OAN לשבוע בעקבות הפצת מידע כוזב בנוגע למגפת הקורונה.

במרץ 2022, OAN תבעה את AT&T ו-DirecTV בסכום של מיליארד דולר, לאחר ש-DirecTV הודיעה כי תסיר את הערוץ מהאוויר באפריל באותה השנה, סיבת התביעה הייתה פקיעת הסכמים כספיים והפצה של דיווחים כוזבים.

## קישורים חיצוניים

## הערות שוליים

קטגוריה:ערוצי טלוויזיה אמריקאיים
חוף קולאם

**חוף קולאם** (באנגלית: **Kollam Beach**) הוא חוף ים בעיר קולאם שבמחוז טריוונדרום במדינת קרלה, דרום הודו.

החוף נידוע גם בשם חוף מהטמה גנדי שוכן לחופי הים הערבי ומהווה אחד מיעדי התיירות המרכזיים באזור.

ייחודו של החוף נובע משילוב בין רצועת חוף פתוחה, נמל פעיל ומערכת של לגונות, תעלות, אגמים ונהרות (Backwaters).

החוף נחשב לאתר רחצה עם רמת סיכון גבוהה ולכן פועלת בו תחנת מצילים קבועה.

חוף קולאם היה אחד האתרים הראשונים בקרלה ששימשו לחתונות חוף.

## תיירות
### פארק מהטמה גנדי
פארק ציבורי שנחנך בשנת 1961 על ידי סגן נשיא הודו, זקיר חוסיין.

### מגדלור טנגסרי
מגדלור שנבנה בשנת 1902, מתנשא לגובה של כ-44 מטרים ומהווה אחד הסמלים הבולטים של האזור.

### אקווריום ימי
בשנת 2014 החלה הקמתו של אקווריום ימי ראשון במדינת קרלה, הכולל עשרות אקווריומים המציגים בעלי חיים ימיים.

### אתרים היסטוריים
באזור החוף ניתן למצוא שרידים מתקופות השלטון הפורטוגלי וההולנדי, כולל מבצרים וכנסיות מהמאה ה-18.

## קישורים חיצוניים

* קוולאם קרלה - חוף מיוחד, באתר Goeast
* וראקלה: האגדה שבקצה תת-היבשת ההודית, באתר מסע אחר

## הערות שוליים

קטגוריה:קרלה
קולאם
מרטיר (נצרות)

[ממוזער|סכילתו של [סטפנוס הקדוש, המרטיר הנוצרי הראשון, בציור שצייר האומן הספרדי ג'ואן קוררה דה ויואר במאה ה-16]]
בנצרות, **[[מרטיר]]** (באנגלית: **Martyr**; בעברית: **[[קדוש מעונה]]**) הוא אדם שנהרג בשל עדות או אמונה בישו. בתקופת הנצרות הקדומה, מרטירים הוגדרו כמי שמתו בדרכים קשות, כגון סקילה, צליבה ועוד. מקור המונח מרטיר היא במילה היוונית קוינית "μάρτυς", שמשמעותה "עדות". המונח נקשר לשליחים בברית החדשה  אשר סבלו מרדיפות לאורך המאה ה-1 לספירה, אך כיום המונח משמש לתיאור רדיפת נוצרים. תקופת הנצרות שלפני קונסטנטינוס נקראת "תקופת המרטירים" מסיבה זו.
[ממוזער|הוצאתו להורג של [אגאתיוס הקדוש בציור ממוזיאון הפראדו]]
באמנות נוצרית  מערבית, מרטירים מחזיקים ענף של דקל, המסמל את הניצחון של הרוח על האדם. לעיתים, נוצרים אף היו מניחים ענפי דקל על קברים של מרטירים נוצרים.

## רקע
על פי המסורת, שליחי הברית החדשה עמדו בפני סכנות חמורות עד שבסופו של דבר כמעט כולם נהרגו. הברית החדשה מעידה על לפחות 2 שליחים שנהרגו ומכנה אותם כמרטירים. ההגדרה המדויקת למרטיר על פי הספרות הנוצרית היא אדם הסובל מוות במקום להכחיש את אמונתו. השליח יוחנן נלקח לרומא בתקופת הקיסרות. המסורת מספרת כי ברומא הוא עבר ניסיון הוצאה להורג באמצעות טבילה בשמן רותח, אך יצא מן האירוע ללא פגע.

המטיף והמיסיונר פאולוס לימד כי צריך להיות כנועים לישו "עד המוות", תוך ציטוט הכלל ההלכתי היהודי ייהרג ואל יעבור. בשל כך, ישנם חוקרים המאמינים שישו היה מרטיר יהודי. הכנסייה הקתולית מכנה את ישו "מלך המרטירים" (King of Martyrs).

## מרטירים ידועים
### סטפנוס הקדוש

סטפנוס הקדוש היה דיאקון ואחד מראשיה הראשונים של הקהילה הנוצרית בכלל, ובירושלים בפרט. סטפנוס עמד בראש שבעת הדיאקונים הראשונים, נושאי הבשורה, שקיבלוה ישירות משליחיו של ישו ומונו על ידם להיות אמונים על כלכלת עניי הנוצרים בירושלים. במשפטו נשא סטפנוס נאום ארוך המופיע במלואו בברית החדשה בספר מעשי השליחים פרק ז', שבו סקר את תולדות עם ישראל, תוך שימת דגש על הכפירה של העם היהודי לדורותיו. הוא הוצא להורג על ידי הסנהדרין בשנת 34 לספירה.

### פטרוס הקדוש

פטרוס הקדוש היה ה בשנים-עשר השליחים של ישו, ונחשב למנהיג המרכזי של הקהילה הנוצרית הקדומה לאחר הצליבה. על פי המסורת, פטרוס הוצא להורג ברומא בזמן רדיפות הקיסר נירון (סביב שנת 64 או 67 לספירה). הוא ביקש להיצלב כשראשו מטה, מתוך ענווה וחוסר רצון למות בדרך זהה למורו.

### קלמנס הראשון

קלמנס הראשון האפיפיור הרביעי ונחשב אחד מהאבות האפוסטליים ביחד עם פוליקרפוס ואיגנטיוס מאנטיוכיה. על פי המסורת, קלמנס גורש מרומא אל צ'רסונסוס בתקופת שלטונו של הקיסר טראיאנוס והוצב לעבוד במחצבת אבן. כשגילה שהאסירים סובלים ממחסור במים, הרים את מבטו, ראה טלה על גבעה, הלך למקום בו עמד הכבש ופגע באדמה במכוש שלו, בעקבות כך זרמו מים צלולים. נס זה הביא להמרה של מספר רב של עובדי האלילים המקומיים ושל חבריו האסירים לנצרות. כעונש, קלמנס נרצח והושלך מסירה לים השחור.

### אגאתיוס הקדוש

על פי המסורת, אגאתיוס הקדוש היה יווני מקפדוקיה בדרגת קנטוריון בצבא הרומי. הוא נאסר בשל אמונתו הנוצרית שהייתה אז אסורה באימפריה הרומית ונשפט במרמרה שבתראקיה. הוא עונה והובא לביזנטיון, שם הולקה וראשו נערף. חגו חל ב-8 במאי, אז על פי המסורת הוצא להורג.

## קישורים חיצוניים

## הערות שוליים

קטגוריה:מרטירים
קטגוריה:נצרות
שנהבי דור שרוכין

[ממוזער|210px|שמאל|כמה משנהבי דור שרוכין: מלמעלה לוחות עם [מוטיב האישה בחלון, באמצע נשים מכונפות, למטה כרובים]]
**שנהבי דור שרוכין** הם קבוצת לוחות שנהב לבנטיני שנמצאו בדור שרוכין, בירת האימפריה האשורית החדשה שבנה המלך סרגון השני. השנהבים נמצאו במקדש נבו ובמבנה המגורים המסומן כיום באות K. ייתכן שהם לא נאספו כשלל מהאימפריה כמו רוב השנהבים שנמצאו בערים אשוריות, אלא נוצרו בהוראת סרגון.

המוטיבים המופיעים בשנהבים הם:
* תשעה לוחות, רובם שרופים, עם מוטיב האישה בחלון.
* שלושה שברי לוחות שרופים (שניים מהם אולי הרכיבו במקור לוח אחד) עם דמויות מכונפות העומדות אחת מול השניה; בשל שברים בלוחות לא ניתן לדעת מה הוצג בין הדמויות.
* חמישה עשר כרובים (ספינקסים מכונפים), חלקם שרופים.
* רצועה אחת של , לא שרופה.
* שני שברים לא שרופים של רצועות עם פרחי לוטוס, פרחים פתוחים וניצנים סגורים לסירוגין.
* ארבעה לוחות לא שרופים בעיצוב עצי פלמטות מורכב.
* שבר קטן של לוח עם דמות בפרופיל, שלא ניתן לזהות עם מוטיב שנהב המוכר מאתרים אחרים. השבר איננו שרוף.
* עשרה שברי שנהב נוספים שלא ברור מה היה המוטיב העיצובי המקורי שלהם.

## הערות שוליים

קטגוריה:שנהב מהלבנט הקדום
קטגוריה:האימפריה האשורית החדשה
פקודת המועצות המקומיות

**פקודת המועצות המקומיות [נוסח חדש]** היא החוק המסדיר את מעמדן של מועצות מקומיות בישראל.  המילה "פקודה" בשם החוק משקפת את מקורו – החוק נחקק על ידי שלטון המנדט הבריטי בשנת 1921, ועם הקמת המדינה נכלל בחוקיה.

## היסטוריה חקיקתית

בראשית תקופת המנדט הבריטי חוקק הנציב העליון את פקודת המועצות המקמיות, 1921, כדי להסדיר את פעולתן של רשויות מקומיות קטנות, שלא הוקמה בהן עירייה לפי חוק העיריות העות'מאני מ־1877. בצו היו שלוש הוראות מסגרת: הנציב העליון רשאי להקים מועצה מקומית בהמלצת מושל מחוז ולקבוע את סמכויותיה ותפקידיה; ניתן להקים מועצה מקומית גם בחלק מתחום עירייה; מועצה מקומית יכולה לגבות ארנונה ולערוך תקציב באישור מושל המחוז.

ב־1941 הוחלפה הפקודה בפקודה חדשה, פקודת המועצות המקומיות, 1941. נוסח הפקודה לא היה שונה בהרבה מקודמתה. בדומה למרבית החקיקה המנדטוריות, גם פקודה זו הוכנסה לספר החוקים הישראלי סמוך להקמת המדינה, במסגרת פקודת סדרי השלטון והמשפט – דבר החקיקה הראשון של מועצת המדינה הזמנית. ב־1965 אישר שר המשפטים דב יוסף נוסח חדש לפקודת המועצות המקומיות. מאז קביעת הנוסח החדש תוקנה הפקודה 80 פעמים.

## הוראות הפקודה

## צווים מכוח הפקודה
פקודת המועצות המקומיות היא הוראת מסגרת המסמיכה את שר הפנים להורות על הקמת רשויות מקומיות ולקבוע את נהליהן, אך הפקודה עצמה אינה מגדירה את סמכויות ונוהלי המועצות המקומיות. בימי המנדט הכריז הנציב העליון על כל מועצה בצו נפרד, אך תוכנם היה דומה למדי. ב־1950 התקין שר הפנים משה חיים שפירא צו בשם , שכלל את מרבית המועצות המקומיות הגדולות תוך ביטול הצווים הנפרדים. מרבית הוראות הצו היו דומות להוראות פקודת העיריות. ב־1953 התקין שר הפנים ישראל רוקח צו בשם , שהיה שונה במעט מצו המועצות המקומיות (א), והוא הקנה לשר הפנים סמכויות פיקוח והתערבות גדולות יותר ברשויות שנכללו בו, שרובן היו קטנות וחלשות יותר. הצו ביטל את הצווים הנפרדים של המועצות הכללות בו.

בתשכ"ב החליף שר הפנים את כל התוכן בצו א', וזמן לא רב לאחר מכן ביטל את מרבית הוראות צו ב' והחיל את רוב ההנחיות בצו א' על צו ב'. נוסחו החדש של צו ב' הותיר בידי שר הפנים את הסמכות להוסיף חברים ממונים למועצה ודרש את אישורו למינוי ראש המועצה. צו ב' בוטל על ידי שר הפנים אריה דרעי בדצמבר 2016, ותוכנו נכלל בצו א'.

הפקודה גם מסדירה את הקמתן של מועצות אזוריות. ב־1958 קבע שר הפנים את , שכלל את כלל המועצות האזוריות בצו אחד. בצו נקבע כי נציגי היישוב במליאת המועצה יבחרו על ידי הוועד המקומי, תוך החרגת יישובים שיתופיים בהם היה הוועד רשאי לאפשר את בחירת נציגי היישוב במועצה בהצבעה כללית. ההחרגה בוטלה ב־1963. ב־1988 נחקק חוק המסדיר את בחירת ראשי המועצות האזוריות, , וב־1994 נחקק  המסדיר את מועדי הבחירות במועצות האזוריות יחד עם שאר הרשויות המקומיות, אך הן לא הוסדרו בחוק מעבר לכך.

## קישורים חיצוניים

*
*
*

## הערות שוליים

*
מועצות מקומיות
אפיפון קזינו

[250px|ממוזער|שמאל|גיטרת האפיפון קזינו של [ג'ון לנון]]
**אפיפון קזינו** (באנגלית: **Epiphone Casino**) היא גיטרה חשמלית בעלת תיבת תהודה חצי-נפח (חלולה) המיוצרת מאז 1961 על ידי חברת אפיפון (השייכת לחברת גיבסון). הגיטרה מזוהה בעיקר עם להקת הביטלס. עם הנגנים שהשתמשו בדגם גיטרה זה נמנים פול מקרטני, ג'ון לנון, ג'ורג' האריסון, קית' ריצ'רדס, נואל גלאגר, האולין וולף, דה אדג', פיטר גרין ועוד.

## היסטוריה
הקזינו נבנתה ב-1961, כגירסה קלה של גיבסון ES-335 במפעל החברה בקלמזו, מישיגן.

## מבנה הגיטרה
הגיטרה הי חלולה לגמרי, ללא בלוק-עץ כמו בגיבסון ES-335, דבר ההופך אותה לקלת-משקל יחסית ובעלת צליל גדול ומהדהד, אך גם חשופה יותר לפידבקים. לגיטרה אחד או שני פיק אפים. יש דגמים הכוללים ידית ויברטו (Bigsby vibrato tailpiece). חיבור צוואר הגיטרה לגוף הוא בשריג ה-16 (ולא ה-19 כמו בדגמי גיבסון).

## הקזינו והביטלס
חבר הביטלס הראשון לרכוש אפיפון קזינו היה פול מקרטני, לקראת חג המולד 1964 ועשה בה שימוש בסולואים שלו באלבום ריבולבר: Ticket to Ride, Drive My Car ו-Taxman. כן ניגן בה גם בשיר Helter Skelter.

ב-1965 רכשו גם לנון והאריסון גיטרות אפיפיון קזינו, כאשר לנון מחליף את גיטרת הריקנבאקר 325 שלו.

ב-1968, כאשר שהו הביטלס באשראם של מהרישי מהש יוגי ברישיקש, הודו; שכנע דונובן את לנון והאריסון לשייף את ציפוי הלכה של הגיטרות שלהם, לקבל צליל טוב יותר.

## קישורים חיצוניים
* ההיסטוריה של אפיפון קזינו, אתר חברת גיבסון

## הערות שוליים

קטגוריה:גיבסון
קטגוריה:גיטרה
קטגוריה:הביטלס
דורוד

**דורוד** (בפרסית: **دورود**) היא עיר הבירה של מחוז דורוד, בפרובינציית לורסתאן, איראן.

## אקלים
בדורוד יש אקלים ים תיכוני עם קיץ יבש וחם מאוד כמעט ללא גשמים. כמות המשקעים יורדת בעיקר מנובמבר עד אפריל. שלג אפשרי בחורף, ולעיתים יכול להיות כבד. זה היה המקרה בינואר 2014, כאשר גובה השלג הגיע ל-25 סנטימטרים בעיר עצמה ו-50 סנטימטרים באזור ההרים הסמוכים.

## קישורים חיצוניים

קטגוריה:איראן: ערים
קטגוריה:לורסתאן
פלך ויבורג

**פלך ויבורג** (ברוסית: Выборгская губерния) היה גוברניה של האימפריה הרוסית, שבירתו ויבורג. שטח הפלך היה 43,056 קמ"ר, ואוכלוסייתו מנתה 438,060 תושבים (נכון לשנת 1903). הוא גבל בפלך אולונצק וימת לדוגה במזרח, בפלך סנקט פטרבורג ומפרץ פיני בדרום, בפלך ניולנד במערב, בפלך קואופיוסק ופלך סנקט-מיכל בצפון. פלך ויבורג כלל 9 אוייזדים.

הפלך נוסד בשנת 1744, על השטח שנלקח משוודיה בתום מלחמת רוסיה-שוודיה (1741-1743) ועל החלק הצפוני של מפלך סנקט פטרבורג. בשנת 1802 שונה שמו של הפלך ל"פלך פינלנד", אך בשנת 1812 הוחזר לה שמה המקורי. פלך ויבורג התקיים כיחידה מנהלית עד לסופה של האימפריה הרוסית. הפלך המשיך להתקיים בפינלנד העצמאית. בשנת 1944, בהתאם להסכם שביתת הנשק של מוסקבה הועבר רוב שטח הפלך לידי ברית המועצות. היום השטח של הפלך מחולק בין קרליה ומחוז לנינגרד.

## אוכלוסייה
חלוקת אוכלוסיית הפלך לפי שפת אם ב-1901:

## ערים מרכזיות בפלך
* ויבורג (בירת הפלך)
* פטרוזבודסק
* קוטקה
* קקסגולם
* וילמנסטרנד
* סרדובול
## קישורים חיצוניים

* [פלך ויבורג ב[המילון האנציקלופדי ברוקהאוס ואפרון|מילון האנציקלופדי ברוקהאוס ואפרון]]

## הערות שוליים

ויבורג
וילהלם הירונימוס פכלבל

**וִילְהֶלְם הִירוֹנִימוּס פַּכֶלְבֶּל** (בגרמנית: **Wilhelm Hieronymus Pachelbel**; ) היה מלחין ונגן עוגב גרמני, בנו הבכור של יוהאן פכלבל.

הוא נולד בארפורט, נסיכות הבוחר ממיינץ, ובילה שם את ארבע שנותיו הראשונות. משפחת פכלבל עברה לשטוטגרט ב-1690, לאחר מכן, במנוסתה מפני מלחמת תשע השנים, לגותה ב-1692, ולבסוף לנירנברג ב-1695.

וילהלם הירונימוס קיבל כנראה את השכלתו המוזיקלית הראשונה מאביו. עד גיל 14 הוא היה מיומן מספיק בנגינה בכלי מקלדת כדי לקבל ציון לשבח מיוחד ממועצת העיר נירנברג. לאחר שעזב את נירנברג, הוא עבד כנגן עוגב בפירט וב שבעיר הולדתו ארפורט, לפני שחזר וקיבל את המשרה ב ב-1706, זמן קצר לפני מות אביו. באותה שנה ירש י. ס. ריכטר את יוהאן פכלבל ב, הכנסייה הגדולה בעיר; וילהלם הירונימוס קיבל את משרתו הקודמת של ריכטר ב. הוא נשאר בנירנברג לשארית חייו, ועבד בסנט אגידיאן עד 1719, אז מת ריכטר ווילהלם הירונימוס נבחר לרשת אותו בכנסיית סבאלדוס הקדוש.

רק שבע יצירות מאת וילהלם הירונימוס שרדו, כולן לכלי מקלדת. אף על פי ששלוש מהן מראות את השפעתו של אביו (הטוקטה בסול מז'ור, פרטיטת הכוראל על "O Lamm Gottes, unschuldig", והפרלוד הפוגאלי ל-"Fantasia super Meine Seele, lass es gehen"), ביצירות הנותרות פכלבל מראה העדפה לטכניקה פשוטה יותר מבחינה הרמונית וקונטרפונקטית, בהשפעת הסגנון הקלאסי המתהווה. שתי יצירות כאלה פורסמו על ידי פכלבל עצמו.

## רשימת יצירות
* "פרלוד ופוגה בדו מז'ור" (פורסם בנירנברג, 1725)
* "פרלוד, פוגה ופנטזיה ברה מז'ור" (נירנברג, כנראה ב-1725, פורסם בשם "Musicalisches Vergnügen" (תענוג מוזיקלי))
* "טוקטה בסול מז'ור"
* "פנטזיה בסי במול מז'ור"
* "פנטזיה על Meine Seele, lass es gehen" (נפשי, הניחי לכך)
* פרטיטת כוראל "O Lamm Gottes unschuldig" (הוי, שה האלוהים התמים)
* "פוגה בפה מז'ור"

ייתכן שהיצירה BWV 923 הולחנה על ידי פכלבל, שכן כתבי יד מסוימים מציינים אותו כמלחין.

## קישורים חיצוניים

* Works by and about Wilhelm Hieronymus Pachelbel in the German Digital Library
* Sheet music and audio files of Wilhelm Hieronymus Pachelbel in the International Music Score Library Project


## הערות שוליים

קטגוריה:מלחינים גרמנים
קטגוריה:מלחינים מתקופת הבארוק
קטגוריה:נגני עוגב גרמנים
קטגוריה:מלחינים גרמנים במאה ה-17
קטגוריה:מלחינים גרמנים במאה ה-18
קטגוריה:ילידי 1686
קטגוריה:נפטרים ב-1764
קרחון ריפון

**קרחון ריפון** הוא קרחון קטן שנמצא בארץ קמפ שבמזרח אנטארקטיקה. קרחון ריפון נמצא מזרחית לקרחון סיטן , שזורם דרומה למפרץ אדוארד השמיני.

## גילוי וגזרון

ב-1956, קרחון ריפון מופה על ידי משלחת החקר האנטארקטית הלאומית של אוסטרליה באמצעות תצלומי אוויר שצולמו על ידה. הקרחון נקרא על שם ראלף טודור ריפון, חייל בחיל האוויר האוסטרלי, שתפקידו היה להרכיב חלקים למטוסים.

## תנאי מזג האוויר

בדרום הקרחון נמצא עמק גדול שנוצר על ידי הקרחונים רוברט  וווילמה. שני הקרחונים האלו, שנמצאים באמצע הדרך בין קרחון סיטן וקרחון ריפון, זורמים למפרץ אדוארד השמיני. ממערב לקרחון נמצאים הרי נייפייר, שנמצאים צפונית–מערבית להר אלקינס. מערבית להם, נמצאים הרי טולה, והם נמצאים מעבר לקרחון ביוור שזורם למפרץ אמונדסן. שילוב אלמנטי הקרקע הללו משפיע באופן משמעותי על מזג האוויר הנוצר על ידי מערכת האקלים הגלובלית, ומייצרים מיקרו אקלים. תנאי מזג האוויר יכולים להשתנות משמעותית במרחקים וברווחי זמן מועטים. כמה זרמי אוויר דרומיים–מזרחיים לחים גורמים ליצירת עננים צפון–מערביים מהקרחונים סיטן וריפון שיוצרים תלבונת ברמה שמגבילה את הראות בפנים הארץ.

## עולם החי
המינים הבאים נצפו בטווח של 1.0 מעלות מקרחון ריפון:

## צמחייה
רשימת צמחים שגדלים בסביבת קרחון ריפון:

## פטריות
*Buellia frigida
*Caloplaca athallina
*Caloplaca citrina
*Candelariella flava
*Japewia tornoensis
*Lecanora expectans
*Physcia caesia
*Physcia dubia
*Pseudephebe minuscula
*Rinodina olivaceobrunnea
*Xanthoria mawsonii

## ראו גם
*ארץ אנדרבי
*גלציולוגיה
## הערות שוליים

קטגוריה:ארץ קמפ: קרחונים
שרביט כלמו

ממוזער|שמאל|החפץ עצמו. בתמונה ניתן לראות רק חלק מהכתובת
**שרביט כִּלַמֻוַ** הוא חפץ זהב גלילי ועליו חרוטה כתובת של כלמו, מלך ממלכת שמאל (הכתובת ידועה כ־KAI 25). כלמו זה מוכר מכתובת כלמו הגדולה. החפץ נמצא בארמון של כלמו באתר שמאל. גובה החפץ 6.7 ס"מ, וקוטרו 2.2 ס"מ. הארכאולוג שגילה ופרסם את הממצא, פליקס פון לושן , סבר שמדובר בחלק משרביט, אך חוקרים אחרים הציעו שימושים נוספים לחפץ.

תוכן הכתובת הוא:

משמעות הכתובת היא: . לא ברור מה הכוונה ב"סמר", מאחר שהאטימולוגיה של המילה לא ברורה, ואף השימוש של החפץ לא ברור. ייתכן שהאטימולוגיה קשורה למילה העברית "מסמר". "קנ" משמעו יצר, מאותו שורש של הפועל העברי "לקנות" (שאחת ממשמעויותיו היא "ליצור"). רכב־אל הוא אחד מאלוהי ממלכת שמאל.

## ראו גם
* כתובת כלמו
* כתובות כנעניות וארמיות

## הערות שוליים

קטגוריה:כתובות פיניקיות מלכותיות
קטגוריה:כתובות KAI
קטגוריה:ממצאים ארכאולוגיים מזהב
קטגוריה:שמאל
נהר הלמנד

**נהר הלמנד** (בפרסית: **هیرمند**; הידוע בשמו ההיסטורי **אטימאנדרוס**) הוא הנהר הארוך ביותר באפגניסטן, ואגן הניקוז העיקרי של אגן סיסטאן שבדרום מערב אפגניסטן. הנהר מתחיל ברכס ההרים הינדו-כוש בסמוך למחוז מיידאן ורדכ, מתפצל באזור נהר קאבול ונגמר באגן סיסטאן שבדרום-מערב אפגניסטן ובדרום-מזרח איראן. תפוקת המים השנתית של הלמנד היא כ-2,200 מיליון מטרים מעוקבים. אף על פי שהנהר זורם בעיקר דרך אפגניסטן, הוא גם מגיע לפרובינציית סיסתאן ובלוצ'סתאן שבאיראן. מספר סכרים הידרואלקטריים נמצאים בסמוך לנהר, ביניהם סכר קג'אקי.

## אטימולוגיה
מקור שם הנהר הלמנד מגיע מהמילה האווסטית Haētumant (האטומנט) שמשמעותה "בעל סכר". זאת מכיוון שהוא מתחיל ברכס הרים.

## היסטוריה
אזור נהר הלמנד מוזכר באווסטה (Fargard 1:13), ספר המכיל את כתבי הקודש העתיקים ביותר של הדת הזורואסטרית. האווסטה מכנה את הנהר כאזור אריאני בשם האטומנט. הנהר היה אזור מרכזי של בני הדת הזורואסטרית באזורי אפגניסטן המודרנית. גם בודהיסטים והינדואיסטים התגוררו באזור מאלף לפנה"ס ואילך, מה שגרם לפרתים לחשוב שהנהר שוכן בהודו. מ-1758 עד 1842, הנהר סימן את גבולות חאנות קאלאט, חאנות של אנשי ברהוי.

## ראו גם
* אווסטה
* נהר מורגאב
* נהר קושק

## קישורים חיצוניים

## הערות שוליים

קטגוריה:אפגניסטן: גאוגרפיה
קטגוריה:איראן: גאוגרפיה
קטגוריה:איראן: נהרות
ג'ון פיטר ריצ'רדסון השלישי

**ג'ון פיטר ריצ'רדסון השלישי** (באנגלית: **John Peter Richardson III**; ) היה פוליטיקאי אמריקאי מקרוליינה הדרומית, איש המפלגה הדמוקרטית, שכיהן כחבר בית הנבחרים של קרוליינה הדרומית בשנים 1856–1862, כחבר הסנאט של קרוליינה הדרומית בשנים 1865–1868, כמזכיר האוצר של קרוליינה הדרומית בשנים 1880–1886, ולאחר מכן ועד 1890 כמושל קרוליינה הדרומית ה-83.
## ראשית חייו
ג'ון פיטר ריצ'רדסון השלישי נולד במחוז קלרנדון שבקרוליינה הדרומית, כבנם של ג'ון פיטר ריצ'רדסון השני, שגם הוא כיהן כמושל המדינה, ושל ג'וליאנה אוגוסטה מנינג. לאחר סיום לימודיו בקולג' קרוליינה הדרומית (כיום אוניברסיטת קרוליינה הדרומית) ב-1849, ניהל ריצ'רדסון את אחוזת אלמסווד במחוז הולדתו.
## קריירה
בשנים 1856–1862 כיהן ריצ'רדסון כחבר בית הנבחרים של קרוליינה הדרומית.

עם פרוץ מלחמת האזרחים האמריקאית, התגייס ריצ'רדסון ב-1862 לצבא הקונפדרציה, ושירת במטהו של בריגדיר גנרל ג'יימס קנטי  עד לתום המלחמה.

לאחר המלחמה הוא נבחר שוב ב-1865 לבית הנבחרים של קרוליינה הדרומית, אך כיהן בו יומיים בלבד לאחר שנבחר לסנאט של קרוליינה הדרומית, בו הוא כיהן עד 1868. במהלך תקופת השיקום הוא לא היה פעיל בפוליטיקה, אך ב-1880 שב כדי לכהן כמזכיר האוצר של קרוליינה הדרומית.

ב-1886 קיבל ריצ'רדסון את תמיכת הדמוקרטים במחוזו כמועמד לתפקיד מושל קרוליינה הדרומית. לאגודת החקלאים, שהוקמה זמן קצר לפני כן, הייתה השפעה משמעותית על בחירתו כמועמד המפלגה. הוא זכה במועמדות, ובסופו של דבר ניצח גם בבחירות הכלליות. ב-30 בנובמבר 1886 הושבע ריצ'רדסון כמושל. שנתיים לאחר מכן הוא נבחר לתקופת כהונתו השנייה.

במהלך תקופת כהונתו השנייה כמושל, הקים ריצ'רדסון את קולג' קלמסון, שכיום ידוע כאוניברסיטת קלמסון . בתחילה הוא התנגד להקמת המוסד, שכן הוא חשש שהוא ישאב כספים מאוניברסיטת קרוליינה הדרומית שכבר הייתה קיימת קודם לכן. בסופו של דבר הוא התרצה, ובנובמבר 1889 נפתח הקולג'.
## חיים אישיים
ב-1868 נשא ריצ'רדסון לאישה את דודניתו אלאונורה נורוול ריצ'רדסון, שנפטרה ב-1874. הוא נישא בשנית ב-1877 לג'וליאנה אוגוסטה מנינג "ג'וליה" ריצ'רדסון, גם היא קרובת משפחתו. לריצ'רדסון לא היו ילדים משני נישואיו.

ג'ון פיטר ריצ'רדסון השלישי נפטר בקולומביה שבקרוליינה הדרומית ב-6 ביולי 1899. הוא נטמן בבית הקברות הקווייקרי הישן שבקמדן.
## לקריאה נוספת

* Sobel, Robert, and John Raimo, eds. Biographical Directory of the Governors of the United States, 1789–1978, Vol. 4, Westport, Conn.; Meckler Books, 1978, p. 1423.


## קישורים חיצוניים
* ג'ון פיטר ריצ'רדסון השלישי באתר אגודת המושלים הלאומית 
* ג'ון פיטר ריצ'רדסון השלישי באנציקלופדיה של קרוליינה הדרומית 
* ג'ון פיטר ריצ'רדסון השלישי באתר The Political Graveyard 
* 

קטגוריה:אמריקאים ילידי קרוליינה הדרומית
קטגוריה:מושלי קרוליינה הדרומית
קטגוריה:מושלי מדינות ארצות הברית מהמפלגה הדמוקרטית
קטגוריה:מזכירי אוצר במדינות ארצות הברית
קטגוריה:חברי האספה הכללית של קרוליינה הדרומית
קטגוריה:בוגרי אוניברסיטת קרוליינה הדרומית
קטגוריה:אנשי צבא הקונפדרציה
קטגוריה:אמריקאים שנולדו ב-1831
קטגוריה:אמריקאים שנפטרו ב-1899
עולם אחר (אלבום)

**"עולם אחר"** הוא אלבום האולפן ה-15 של הזמר-יוצר מתי כספי. הוא יצא לאור ב-1998.

זהו אלבומו היחיד של כספי שהפיקה חברת תקליטים פרטית ("שביל באמצע").

## רשימת הרצועות

## הערות שוליים

קטגוריה:אלבומי 1998
קטגוריה:אלבומי מתי כספי
קטגוריה:אלבומים בעברית
כאזם ע'ריב-אבאדי

**כאזם ע'ריב-אבאדי** (בפרסית: **کاظم غریب‌آبادی**; נולד ב-1974) הוא דיפלומט ופוליטיקאי איראני שמכהן כסגן השר לעניינים משפטיים ובינלאומיים במשרד החוץ האירני מאז ספטמבר 2024. בעבר כיהן כסגן השר לעניינים בינלאומיים, והיה מזכיר  מאוקטובר 2021 עד פברואר 2024.

בין השנים 2014 ל-2018 היה ע'ריב-אבאדי נציג איראן ב, והחל מיולי 2018 עד 15 באוקטובר 2021, שימש כנציג קבוע של איראן ב, ונציגה של איראן ב. ב-17 באוקטובר 2021 מונה לסגן השר לעניינים בינלאומיים של ראש הרשות השופטת וחבר ב, בתפקיד זה שימש עד 9 בפברואר 2025.

במקביל שימש כשגריר איראן בהולנד מינואר 2009 – 16 בספטמבר 2024. והיה מזכיר הוועדה המשותפת לתוכנית פעולה מקיפה של המועצה העליונה לביטחון לאומי, חבר בצוות המשא ומתן על תוכנית הגרעין של איראן תחת עלי לאריג'אני, וראש המשלחת האיראנית לוועידה השנתית ה-16 של הארגון למניעת הפצת נשק כימי.

בסוף פברואר 2026, הוגשה נגדו תביעה בסמכות שיפוט אוניברסלית בשווייץ, בה הואשם בפשעים נגד האנושות במהלך דיכוי הההפגנות באיראן וקראו למעצרו.

## ביוגרפיה
ע'ריב-אבאדי הוא חתנו של מוחמד באקר ד'ו אל-קדר מזכיר המועצה העליונה לביטחון לאומי של איראן.

לע'ריב-אבאדי תואר שני ב"דיפלומטיה וארגונים בינלאומיים" ודוקטורט במשפט ציבורי מאוניברסיטת עלאמה טבאטבאי, ותואר פרופסור מ.

## קישורים חיצוניים

## הערות שוליים

קטגוריה:דיפלומטים איראנים
קטגוריה:פוליטיקאים איראנים
קטגוריה:איראנים שנולדו ב-1974
אוהד שגב

**משה אוהד שגב** (נולד ב-20 בפברואר 1971) הוא פוליטיקאי ישראלי. ראש עיריית עכו הנבחר.

## ביוגרפיה
שגב נולד ב-1971 לאהרן וגילה שגב וגדל בשכונת וולפסון בעכו. למד בבית הספר התיכון אורט דרסקי, ושימש כיו"ר מועצת התלמידים וכיו"ר מועצת הנוער העירונית.

שירת בצה"ל כנגד בבסיס רמת דוד.

למד באוניברסיטת חיפה וכיהן כיו"ר אגודת הסטודנטים באוניברסיטה. הוא בוגר האוניברסיטה בסטטיסטיקה ומוסמך מאוניברסיטת חיפה, במנהל ציבורי למנהלים.

בשנת 2003, בתקופת כהונתו של שמעון לנקרי כראש עיריית עכו, מונה למנכ"ל העירייה. לאחר שבע שנים עבר לשוק הפרטי כמנכ"ל חברת "תו"פ הנדסה", אך כעבור שנה שב לתפקיד מנכ"ל העירייה שבו כיהן עד שנת 2020.

מפברואר 2020 ועד אפריל 2022 שימש כמנכ"ל עיריית חיפה.

בהמשך כיהן כמנהל רשת הסניפים בחברת "אתגר כוח אדם וסיעוד" וכן כמנכ"ל חברת "Circon Global", העוסקת בקידום טכנולוגיות ישראליות לפרויקטים לאומיים במרוקו בתחומי המים, החקלאות, הביטחון והתיירות.

בבחירות לרשויות המקומיות בשנת 2024 התמודד על ראשות העיר עכו, והפסיד לעמיחי בן שלוש, שהשיג 48.31% מהקולות.

באפריל 2024 מונה למנכ"ל עיריית בית שמש.

בעקבות תחקיר שפורסם בינואר 2025 בחדשות 12, שבו נטען כי ניצחונו של בן שלוש הושג באמצעות שוחד בחירות, עתר שגב לבית המשפט המחוזי בחיפה בדרישה לפסול את תוצאות הבחירות. בספטמבר 2025 קיבל בית המשפט את העתירה, ביטל את תוצאות הבחירות והורה על עריכת בחירות חדשות. ערעור שהגיש בן שלוש לבית המשפט העליון נדחה. בפברואר 2026 התפטר מתפקידו בעיריית בית שמש על מנת להתמודד מחדש לראשות העיר עכו.
ב-24 במרץ 2026 נערכו בחירות חוזרות לראשות העירייה, ובהן נבחר שגב לראשות העיר ברוב של 59% מהקולות כשהוא גובר על בן שלוש.

שגב נשוי בשנית למירה, שעבדה במחלקת ההון האנושי בעיריית עכו, ואב לארבעה: שלושה מנישואיו הראשונים ואחד מנישואיו השניים. מתגורר בעכו.

## קישורים חיצוניים
* 
* 

## הערות שוליים

קטגוריה:מנכ"לים ישראלים
קטגוריה:מנכ"לי עיריית חיפה
קטגוריה:בוגרי תיכון ע"ש דרסקי (עכו)
קטגוריה:בוגרי אוניברסיטת חיפה
קטגוריה:ישראלים שנולדו ב-1971
נפתלי לוונטל

**נפתלי לוונטל** (באנגלית: **Naftali Loewenthal**; נולד ב-1944) הוא אקדמאי יהודי מאנגליה, וחבר בקהילת חסידי חב"ד. תחום המחקר העיקרי של לוונטל הוא חסידות ומיסטיקה יהודית, הוא משמש כפרופסור במחלקה לעברית ולימודי יהדות ביוניברסיטי קולג' לונדון, ומנהל יחידת המחקר של חב"ד, חטיבה של תנועת חב"ד-לובביץ' בבריטניה. לוונטל ידוע כמחבר הספר "תקשורת האינסוף: הופעתה של אסכולת חב"ד" (1990), עבודה חשובה על מחקר החסידות; הוא גם חיבר 'את "חסידות מעבר למודרניות: מאמרים במחשבה ובהיסטוריה של חב"ד" (2019) וכן מאמרים ופרסומים אקדמיים רבים על המיסטיקה החב"דית.

תחום מרכזי במחקרה של לוונטל היה נושא ההיסטוריה של נשות חסידיות חב"ד.

## פרסומים נבחרים
### ספרים
* לוונטל, נ. (1990). "תקשורת האינסופי: הופעתה של אסכולת חב"ד". הוצאת אוניברסיטת שיקגו.
* לוונטל, נ. (2020). "חסידות מעבר למודרניות: מאמרים במחשבה ובהיסטוריה של חב"ד". ספריית ליטמן לתרבות יהודית.

### פרסומים אחרים
* לוונטל, נ. (1987). האפוטאוזה של הפעולה בחב"ד המוקדם. "דעת", 18, 104-130.
* לוונטל, נ. (1994). חסידות, מיסטיקה ומציאות. "כתב העת היהודי", 41(1), 52-53.
* לוונטל, נ. (1998). חב"ד עכשווית ופרדוקס הגאולה, בתוך עברי, אל., ואח' (עורכים) "פרספקטיבות על מחשבה יהודית ומיסטיקה". אמסטרדם: הוצאת Harwood Academic Publishers (עמ' 381–402).
* לוונטל, נ. (1999). נשים והדיאלקטיקה של רוחניות בחסידות. בתוך עמנואל אטקס, דוד אסף, ישראל ברטל, אלחנן ריינר (עורכים) "בתוך חוגי החסידות: מחקרים בחסידות לזכרו של מרדכי וילנסקי" (עמ' 7–65). ירושלים: מכון ביאליק.
* לוונטל, נ. (2000). 'בת/אשת חסיד' או 'אישה חסידית'? "לימודי יהדות", 40, 21–28.
* לוונטל, נ. (2005). חוויה רוחנית עבור צעירים ונערות חסידיות באירופה שלפני השואה – מפגש של מסורת ומודרניות. בתוך אדם מינץ, לורנס שיפמן (עורכים) "רוחניות יהודית ותורה אלוהית" (עמ' 407–454). בית ההוצאה לאור KTAV.
* לוונטל, נ. (2013). מארגון נשים לרשת שלוחות: אקטיביזם נשים בחב"ד של המאה העשרים. בתוך ישראל ברטל ואח' (עורכים) "נגיעה של חן: מחקרים בתרבות אשכנזית, היסטוריה של נשים ושפות היהודים" (עמ' 69–93). מרכז זלמן שזר.
* לוונטל נ. (2013). "מדרש בחסידות חב"ד" בתוך פישביין מ. וג'. ויינברג (עורכים) "מדרש לא קשור: טרנספורמציות וחידושים", הוצאת אוניברסיטת ליברפול (עמ' 429–455).

קטגוריה:מדענים יהודים בריטים
קטגוריה:חסידי חב"ד
קטגוריה:ילידי 1944